Der er ingen lovgivning på området.

Den tragiske ulykke, hvor en 2-årig pige druknede i en swimmingpool på en campingplads i Farsø, bliver nu afsluttet. Politiet har undersøgt om der er regler, der kunne føre til en straffesag, men grundet manglende lovgivning på området, har det ikke været muligt. - Vi skulle have tid til at undersøge sagen til bunds, og vi har kigget stolpe og stolpe, men der er ingen regler på området, siger vicepolitikommissær ved Nordjyllands Politi, Jørn Kresten Nielsen. Campingpladsens swimmingpool var ikke taget i brug for sæsonen, og selvom den var indhegnet fik pigen adgang til området, da der på grund af reparation var huller i hegnet.